CELEX: 32014R0011
Language: sk
Date: 2013-12-16 00:00:00
Title: Nariadenie Rady (EÚ) č. 11/2014 zo 16. decembra 2013 o pridelení rybolovných možností podľa Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Seychelskou republikou

9.1.2014   
            
            
               SK
            
            
               Úradný vestník Európskej únie
            
            
               L 4/38
            
         NARIADENIE RADY (EÚ) č. 11/2014
   zo 16. decembra 2013
   o pridelení rybolovných možností podľa Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Seychelskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 3,
   so zreteľom na návrh Európskej komisie,
   keďže:
   
               (1)
            
            
               Rada schválila 5. októbra 2006 Dohodu o partnerstve v sektore rybolovu medzi Európskou úniou a Seychelskou republikou (1) (ďalej len „dohoda“) prijatím nariadenia (ES) č. 1562/2006 (2).
            
         
               (2)
            
            
               Rybolovné možnosti a finančný príspevok podľa dohody boli stanovené v protokole (3). Platnosť najaktuálnejšieho protokolu sa končí 17. januára 2014.
            
         
               (3)
            
            
               Únia rokovala so Seychelskou republikou o novom protokole, ktorým sa stanovujú rybolovné možnosti a finančný príspevok podľa dohody (ďalej len „nový protokol“), bol parafovaný 10. mája 2013.
            
         
               (4)
            
            
               Rada prijala 16. decembra 2013 rozhodnutie 2014/5/EÚ (4) o podpise a predbežnom vykonávaní nového protokolu.
            
         
               (5)
            
            
               Rybolovné možnosti by sa mali rozdeliť medzi členskými štátmi na obdobie uplatňovania nového protokolu.
            
         
               (6)
            
            
               V súlade s nariadením Rady (ES) č. 1006/2008 (5) ak sa ukáže, že rybolovné možnosti pridelené Únii sa plne nevyužívajú, Komisia o tom informuje dotknuté členské štáty. Ak členský štát do lehoty, ktorú určí Rada, neodpovie, považuje sa to za potvrdenie skutočnosti, že plavidlá dotknutého členského štátu v danom období nevyužívajú v plnej miere svoje rybolovné možnosti. Je potrebné stanoviť túto lehotu.
            
         
               (7)
            
            
               Toto nariadenie by sa malo uplatňovať od dátumu predbežného vykonávania nového protokolu,
            
         PRIJALA TOTO NARIADENIE:
   Článok 1
   1.   Rybolovné možnosti stanovené podľa Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Seychelskou republikou (ďalej len „protokol“), sa prideľujú členským štátom takto:
   
               a)
            
            
               Plavidlá na lov tuniakov vakovou sieťou
               
                           Španielsko
                        
                        
                           22 plavidiel
                        
                     
                           Francúzsko
                        
                        
                           16 plavidiel
                        
                     
                           Taliansko
                        
                        
                           2 plavidlá
                        
                     
         
               b)
            
            
               Plavidlá s lovnými šnúrami na lov na hladine
               
                           Španielsko
                        
                        
                           2 plavidlá
                        
                     
                           Francúzsko
                        
                        
                           2 plavidlá
                        
                     
                           Portugalsko
                        
                        
                           2 plavidlá
                        
                     
         2.   Nariadenie (ES) č. 1006/2008 sa uplatňuje bez toho, aby bola dotknutá dohoda a protokol.
   3.   Ak sa žiadosťami členských štátov uvedených v odseku 1 o oprávnenie na rybolov nevyčerpajú všetky rybolovné možnosti stanovené protokolom, Komisia zváži žiadosti o oprávnenie na rybolov od akéhokoľvek iného členského štátu v súlade s článkom 10 nariadenia (ES) č. 1006/2008.
   4.   Lehota, počas ktorej majú členské štáty potvrdiť, že v plnej miere nevyužívajú rybolovné možnosti, ktoré im boli pridelené, ako sa uvádza v článku 10 ods. 1 nariadenia (ES) č. 1006/2008, sa stanoví na 10 pracovných dní odo dňa, keď Komisia informuje členské štáty, že ich rybolovné možnosti sa úplne nevyčerpali.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
   Uplatňuje sa od 18. januára 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2013
      
         
            Za Radu
         
         
            predseda
         
         V. JUKNA
      
   
   
      (1)  Ú. v. EÚ L 290, 20.10.2006, s. 2.
   
      (2)  Nariadenie Rady (ES) č. 1562/2006 z 5. októbra 2006 o uzavretí Dohody o partnerstve v sektore rybolovu medzi Európskym spoločenstvom a Seychelskou republikou (Ú. v. EÚ L 290, 20.10.2006, s. 1).
   
      (3)  Ú. v. EÚ L 345, 30.12.2010, s. 3.
   
      (4)  Pozri stranu 1 tohto úradného vestníka.
   
      (5)  Nariadenie Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva, o zmene a doplnení nariadení (EHS) č. 2847/93 a (ES) č. 1627/94 a o zrušení nariadenia (ES) č. 3317/94 (Ú. v. EÚ L 286, 29.10.2008, s. 33).